  Виталий Пронин 1913-тӥ арын лэсьтэм куиськон станокысь выртйыл питран.Вашкала арбериос тросэзлы кулэ ӧвӧл ни. Нош мон соосты гажасько но утисько.5-тӥ классын дышетскыкум, милям шаертодонлы сӥзем урокмы вал. Милемыз Алнаш школалэн музеяз нуллӥзы, шаермылэн историеныз тодматӥзы. Отысен ик кылдӥз вашкалаеныз тунсыкъяськон но вуж арбериосты утён мылкыдэ.Нырысетӥ экспонатъёсты шедьтӥ дорысьтым: сусо, черс, пужъятэм ӵушкон. Собере мон кутски гуртысьтым куштэм коркаостӥ ветлыны, отысь вуж арбериосты бичаны, эшъёсы но юрттӥськизы. Ӝоген гуртын монэн котыртымтэ одӥг вуж корка но ӧз кыльы ни. Мынӥ бускель гуртэ, отысь  но трос дуно экспонатъёс шедьтӥ. Та дырлы 100-лэсь трос арбериосты люкай ни. Коллекциям пыро трос куиськон арбериос, куэм ӵушконъёс, дӥськут, вашкала документъёс, коньдон, горд сюйлэсь тусьты-пуньы но трос мукет. Тужгес вашкалаосыз но дуноосыз пӧлысь - 1747-тӥ аре поттэм манет, 19-тӥ  даурысь усьтон, 1913-тӥ арын лэсьтэм куиськон станокысь выртйыл питранъёс но трос куэм дӥськут.Адямиос арбериосты уг дунъяло, ужкагазъёссы, кылсярысь, воксё гидкуазязы куяса кельтылэмын вал. Манетъёс гинэ пыдло ватэмын, соосты мон шедьтылӥ кут пушкысь, мурӝолысь, бирдыосын шыкысысь.Вань вашкала арбериос мыным дуно пото. Мон соосыз юнме уг бичаськы, котькудӥз сярысь материал люкасько. Собере, туспуктэмъёс лэсьтылыса, «ВКонтакте» но «Инстаграм» вотэсбамъёсын та арбериос сярысь гожтӥсько. Куд-ог экспонатъёсы сярысь эскерон уже но вань.Малпасько, пичи коллекциеным быгато утьыны вашкала удмурт лулчеберетэз. Степан Плотников    